กำชับฝ่ายความมั่นคง ติดตามผู้ก่อเหตุระเบิดป่วนเมืองใต้ และเชื่อมโยงกลุ่มบุคคลที่อยู่เบื้องหลังทั้งหมด
กำชับฝ่ายความมั่นคง ติดตามผู้ก่อเหตุระเบิดป่วนเมืองใต้ และเชื่อมโยงกลุ่มบุคคลที่อยู่เบื้องหลังทั้งหมดพลโท คงชีพ ตันตระวาณิชย์ โฆษกกระทรวงกลาโหม  เปิดเผยว่า พลเอก ประวิตร วงษ์สุวรรณ? รองนายกรัฐมนตรีและรัฐมนตรีว่าการกระทรวงกลาโหม กำชับฝ่ายความมั่นคง ทั้งทหาร ตำรวจ ฝ่ายปกครองและฝ่ายข่าวในพื้นที่ภาคใต้ ให้ความสำคัญในการติดตามเชื่อมโยงงานข่าวความเคลื่อนไหวของเครือข่ายกลุ่มบุคคลเป้าหมายที่ผ่านมา และให้เพิ่มความเข้มข้นมาตรการเฝ้าระวังและป้องกันการก่อเหตุรุนแรงในพื้นที่รับผิดชอบ หลังเกิดเหตุระเบิดป่วนเมืองหลายจุดในพื้นที่จังหวัดสตูล และจังหวัดพัทลุง ซึ่งคาดว่าเป็นการกระทำของเครือข่ายกลุ่มที่สูญเสียประโยชน์และต้องการทำลายความเชื่อมั่นของรัฐบาล พลเอก ประวิตร ขอให้เร่งติดตามผู้ก่อเหตุและเชื่อมโยงกลุ่มบุคคลที่อยู่เบื้องหลังทั้งหมด มาดำเนินการตามกฎหมายให้ถึงที่สุดโดยเร็ว พร้อมทั้งเรียกร้องให้ประชาชนร่วมกันต่อต้านการใช้ความรุนแรงที่เกิดขึ้นในทุกรูปแบบ และร่วมกันเฝ้าระวังความปลอดภัยทุกพื้นที่ โดยหากพบเห็น หรือสังเกตพบคนแปลกหน้า วัตถุต้องสงสัย ขอให้แจ้งเจ้าหน้าที่ฝ่ายความมั่นคงในพื้นที่ หรือแจ้ง 191 ทันทีสำหรับพื้นที่ 3 จังหวัดชายแดนใต้ ขอให้ กอ.รมน.ภาค 4 (ส่วนหน้า) ยังคงดำรงความมุ่งหมายเดินหน้าในภารกิจหลัก ด้านการพัฒนาพื้นที่และคุณภาพชีวิตความเป็นอยู่ของประชาชน ด้านการดูแลความปลอดภัยในชีวิตและทรัพย์สินของประชาชน การร่วมกับผู้นำศาสนากวาดล้างยาเสพติดและดึงเยาวชนในพื้นที่หมู่บ้านชุมชนออกมาบำบัด  รวมทั้งเปิดปฏิบัติการกวาดล้างเครือข่ายกลุ่มอิทธิพลท้องถิ่นที่ประกอบธุรกิจเถื่อนและอยู่เบื้องหลังการใช้ความรุนแรงในพื้นที่อย่างเข้มข้นต่อเนื่องกันไป ทั้งนี้ขอให้คงความพยายามเดินหน้ากระบวนการพูดคุยสันติสุขควบคู่กันไป เพื่อความเจริญและสงบสุขของประชาชนในพื้นที่อย่างยั่งยืน